Berlingske Tidende, 1829-03-09
udsigt over Aviserne. Fæstningen Turno (Turnul, har capituleret den 11te Februar. Der var allerede flere Dage iforveien blevet underhandlet imellem Gen. Malinowski og Achmet-Selim. General Langeron har tilstædet Besætningen, 1300 Mand stærk, fri Afmarsch (see nedenunder.) Russerne have saaledes vundet et fast Punkt mere ved Donau, og deres Position er i Vinterens Løb blevet mere og mere stærk. De øvrige Nyheder fra Krigsskuepladsen indskrænke sig til nogle Discolationer i Hertugdømmene. Vel fortæller en Efterretning fra den moldauiske Grændse, at der er forefaldet en betydelig Affaire ved Varna den 22de Januar, og at dens Resultat har været heldig for Russerne, men den staaer i Forbindelse med aabenbare falske Rygter, som at Turno havde capituleret allerede før den 6te Februar, og der kan derfor ikke fæstes Tillid dertil, saameget mere som man kunde have Efterretninger af en senere Dato herom. Saaledes synes ogsaa Rygterne om den ubetydelige Affaire ved Koludschi den 13de Januar at være blevet meget overdrevne i Constantinopel, hvor man har villet gjøre den til en Seier. Fredshaabet synes mere og mere at forsvinde der. Der tales om, at Sultanen i Reformen af den tyrkiske Hær ogsaa vil skride til en Livgardes Oprettelse. Det hedder, at Hovedstaden er vel forsynet med Levnetsmidler, og at Blokaden i saa Henseende ikke skader den meget, men det synes kun lidet overeensstemmende hermed, at Kiaya Bei har raadet Sultanen til at tilstæde alle Skibe fri Fart paa det sorte Hav og fri Gjennemfart igjennem Bosphorus imod at de solgte endeel af deres Kornladninger i Constantinopel. Om den russiske Keisers Afreise til Armeen og om det næste Feldttogs Aabning kan der endnu ikke siges noget bestemt. Gen. Diebitsch, Chefen for H. M. Generalstab, var den 20de Februar afreist fra Petersborg til Jassy Dette og flere Dislocationer i Nærheden af Krigsskuepladsen synes at tyde paa, at Feldttoget vil begynde meget tidligt i Foraaret, hvorimod Breve fra Warschau, som tale om at Keiseren vil komme derhen, naar Landdagen aabnes i Mai (ifald dette ikke er en Skrivseil), synes at antage, at Hovedoperationerne ved Armeen først ville begynde langt senere. Senere directe Efterretninger end af 21de Februar haves ikke fra London. Aviserne indeholde Parlamentsdebatterne i de sidste Dage, hvorom vi allerede korteligen have underrettet vore Læsere, og hvorpaa vi skulle komme tilbage imorgen. Derimod haves engelske Efterretninger, som gaae til den 24de, over Holland. Hertugen af Cumberland havde den 22de aflagt et Besøg hos sin kongelige Broder i Windsor, og adskillige Blade have strax deraf taget Anledning til at spaae, at Billen for den katholske Emancipation ikke endnu i Aar vil komme for i Overhuset. Jmidlertid har Hertugen af Clarence, den præsumtive Tronarving, som ligeledes havde gjort Kongen, sin Broder, et Besøg den 20de, i Mødet den 23de i Overhuset erklæret, at han var fuldkommen enig og tilfreds med de af Ministeriet intenderede Forholdsregler, og udtalt sig som en varm Ven af Emancipationen. Dette gav Anledning til en Besværing af Hertugen af Cumberland, hvem en tredie kongelig Prinds, Hertugen, af Susser, svarede, deels for at fortolke de Udtryk, som Hertugen, af Clarence havde brugt, og som havde stødt Hertugen af Cum i berland, deels for paa ny at vedkjende sig sin Adhæsion til Katholikernes Sag. I Underhuset androg Skatkammerkantsleren paa, at det maatte tillades Commissarierne for den synkende Fond, i at udstæde Annuiteter, der vilde føre til en gradviis men sikker og betydelig Reduction af Statsgielden. Den tredie Læsning af Hr. Peels Bill i Overhuset vil finde Sted den 24de om Aftenen; i Husets Committee var den gaaet igjennem med en eneste ubetydelig Forandring. Valget i Oxford var udskrevet til den 25de. Pengemarkedet havde forbredet sig, og Hvedeprisen var stegen 3 s. I Dublin havde der fundet nogle Uordener Sted, efter at den store brunsvigske Klub der havde holdt sit andet Møde, den 19de; OConnells og Lord Plunketts Vinduer vare blevet slaaet ind, og Pøbelen havde raabt: ned med Papismen. I det franske Deputeredes Kammer har man beskjæftiget sig med Petitioner, hvoriblandt een angaaende Undersøgelse af de uberettigede Vælgere opvakte meest Jnteresse og fremkaldte en levende Debatte. Gen. Maison er blevet udnævnt til Marskal af Frankrig, og det hedder, at en Deel af Expeditionen vil forblive paa Morea. Naturligviis sættes dette i Forbindelse med Krigen i Orienten, men et Actstykke, som vi nedenunder levere vore Læsere (see Artiklen London), beviser, at Morcas totale Rømning ligesaalidt som Grækenlands Grændser definitivt har været bestemt.